Kavarsko kapinės
Kavarsko kapinės – veikiančios kapinės Anykščių rajone, Kavarske, šiauriniame miestelio pakraštyje prie kelio  1205  Kavarskas–Traupis–Levaniškiai  (Pergalės g.). Įsikūrusios įkalnėje, nuo kurios pro medžius atsiveria Šventosios upės slėnis ties Kavarsko tiltu. Kapinės nuolat pildosi naujomis kapavietėmis. Paskutinį kartą išplėstos XXI a. pradžioje. Jose yra XIX a. vidurio ir ankstesnių palaidojimų. Senųjų kapinių dalis (Pergalės g.) užima 3,32 ha, naujųjų (P. Raudonikio g.) – 4,40 ha plotą. Kavarske dar yra dvejos žydų kapinės – Senosios ir Naujosios, taip pat buvusios laisvamanių kapinės.